ข้อบัญญัติองค์ การบริหารส่วนตำบลธงชัยเหนือข้อบัญญัติองค์ การบริหารส่วนตำบลธงชัยเหนือเรื่องควบคุมอาคารพ.ศ.๒๕๕๒ โดยที่เห็นเป็นการสมควรให้มีข้อบัญญัติควบคุมอาคารอาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ และมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ องค์การบริหารส่วนตำบลธงชัยเหนือโดยความเห็นชอบของสภาองค์การบริหารส่วนตำบลธงชัยเหนือและนายอำเภอปักธงชัยจึงตราข้อบัญญัติไว้ดังต่อไปนี้ ข อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลธงชัยเหนือเรื่อง ควบคุมอาคาร พ.ศ. ๒๕๕๒ข อ ๒ ข้อบัญญัตินี้ให้ใช้บังคับในเขตควบคุมอาคารตามพระราชกฤษฎีกาให้ใช้พระราชบัญญัติควบคุมอาคารพ.ศ. ๒๕๒๒ ในเขตองค์การบริหารส่วนตำบลธงชัยเหนือ อำเภอปักธงชัย จังหวัดนครราชสีมาข อ ๓[๑]ให้ใช้ข้อบัญญัตินี้นับถัดจากวันประกาศในราชกิจจานุเบกษาเป็นต้นไปข อ ๔ ในข้อบัญญัตินี้ อาคาร หมายความว่า ตึก บ้านเรือน โรง ร้าน แพ คลังสินค า สำนักงานและสิ่งที่สร้างขึ้นอย่างอื่น ซึ่งบุคคลอาจเข้าอยู่หรือเข้าใช้สอยได และหมายความรวมถึง(๑) อัฒจันทร์หรือสิ่งที่สร้างขึ้นอย่างอื่นเพื่อใช้เป็นที่ชุมนุมของประชาชน(๒) เขื่อน สะพาน อุโมงค์ ทางหรือท่อระบายน้ำ อู่เรือคานเรือ ท่าน้ำ ท่าจอดเรือ รั้ว กำแพง หรือประตู ที่สร้างขึ้นติดต่อหรือใกล้เคียงกับที่สาธารณะหรือสิ่งที่สร้างขึ้นให้บุคคลทั่วไปใช้สอย(๓) ป้ายหรือสิ่งที่สร้างขึ้นสำหรับติดหรือตั้งป้าย(ก) ที่ติดหรือตั้งไว เหนือที่สาธารณะและมีขนาดเกินหนึ่งตารางเมตรหรือมีน้ำหนักรวมทั้งโครงสร้างเกินสิบกิโลกรัม(ข) ที่ติดหรือตั้งไว ในระยะห่างจากที่สาธารณะซึ่งเมื่อวัดในทางราบแล้วระยะห่างจากที่สาธารณะมีน้อยกว่าความสูงของป้ายนั้นเมื่อวัดจากพื้นดินและมีขนาดหรือมีน้ำหนักเกินกว่าที่กำหนดในกฎกระทรวง(๔) พื้นที่หรือสิ่งที่สร้างขึ้นเพื่อใช้เป็นที่จอดรถที่กลับรถ และทางเข้าออกของรถสำหรับอาคารที่กำหนดตามมาตรา ๘ (๙) แห่งพระราชบัญญัติควบคุมอาคารพ.ศ. ๒๕๒๒ ซึ่งแก ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓(๕) สิ่งที่สร้างขึ้นอย่างอื่นตามที่กำหนดในกฎกระทรวงทั้งนี้ ให้หมายความรวมถึงส่วนต่าง ๆ ของอาคารด้วยอาคารสูง หมายความว่า อาคารที่บุคคลอาจเข้าอยู่หรือเข้าใช้สอยได ที่มีความสูงตั้งแต่สี่สิบสามเมตรขึ้นไปการวัดความสูงของอาคารให้วัดจากระดับพื้นดินที่ก่อสร้างถึงพื้นดาดฟ้า สำหรับอาคารทรงจั่วหรือปั้นหยาให้วัดจากระดับพื้นดินที่ก่อสร้างถึงยอดผนังของชั้นสูงสุดอาคารขนาดใหญ่พิเศษ หมายความว่าอาคารที่ก่อสร้างขึ้นเพื่อใช้พื้นที่อาคารหรือส่วนใดของอาคารเป็นที่อยู่อาศัยหรือประกอบกิจการประเภทเดียวหรือหลายประเภทโดยมีพื้นที่รวมกันทุกชั้นในหลังเดียวกันตั้งแต่หนึ่งหมื่นตารางเมตรขึ้นไปอาคารชุมนุมคน หมายความถึงอาคารหรือส่วนใดของอาคารที่บุคคลอาจเข้าไปภายในเพื่อประโยชน์ในการชุมนุมคนที่มีพื้นที่ตั้งแต่หนึ่งพันตารางเมตรขึ้นไปหรือชุมนุมคนได ตั้งแต่ห้าร้อยคนขึ้นไปโรงมหรสพ หมายความว่า อาคารหรือส่วนใดของอาคารที่ใช้เป็นสถานที่สำหรับฉายภาพยนตร์แสดงละคร แสดงดนตรี หรือการแสดงรื่นเริงอื่นใด และมีวัตถุประสงค์เพื่อเปิดให้สาธารณชนเข้าชมการแสดงนั้นเป็นปกติธุระโดยจะมีค่าตอบแทนหรือไม่ก็ตามที่สาธารณะ หมายความว่าที่ซึ่งเปิดหรือยินยอมให้ประชาชนเข้าไปหรือใช้เป็นทางสัญจรได ทั้งนี้ ไม่ว่าจะมีการเรียกเก็บค่าตอบแทนหรือไม่แผนผังบริเวณ หมายความว่าแผนที่แสดงลักษณะ ที่ตั้ง และขอบเขตของที่ดินและอาคารที่ก่อสร้าง ดัดแปลง รื้อถอน เคลื่อนย้ายใช้หรือเปลี่ยนการใช้รวมทั้งแสดงลักษณะและขอบเขตของที่สาธารณะและอาคารในบริเวณที่ดินที่ติดต่อโดยสังเขปด้วยแบบแปลน หมายความว่า แบบเพื่อประโยชน ในการก่อสร้างดัดแปลง รื้อถอน เคลื่อนย้าย ใช้หรือเปลี่ยนการใช้อาคาร โดยมีรูปแสดงรายละเอียดส่วนสำคัญขนาดเครื่องหมายวัสดุและการใช้สอยต่าง ๆ ของอาคาร อย่างชัดเจนพอที่จะใช้ในการดำเนินการได รายการประกอบแบบแปลน หมายความว่าข้อความชี้แจงรายละเอียดเกี่ยวกับคุณภาพและชนิดของวัสดุ ตลอดจนวิธีปฏิบัติหรือวิธีการสำหรับการก่อสร้างดัดแปลง รื้อถอน เคลื่อนย้าย ใช้หรือเปลี่ยนการใช้อาคารเพื่อให้เป็นไปตามแบบแปลนรายการคำนวณ หมายความว่ารายการแสดงวิธีการคำนวณ กำลังของวัสดุการรับน้ำหนัก และกำลังต้านทานของส่วนต่าง ๆ ของอาคารก่อสร้าง หมายความว่า สร้างอาคารขึ้นใหม่ทั้งหมดไม ว่าจะเป็นการสร้างขึ้นแทนของเดิมหรือไม่ดัดแปลง หมายความว่า เปลี่ยนแปลงต่อเติมเพิ่ม ลด หรือขยายซึ่งลักษณะขอบเขต แบบ รูปทรง สัดส่วน น้ำหนัก เนื้อที่ ของโครงสร้างของอาคารหรือส่วนต่างๆ ของอาคารซึ่งได ก่อสร้างไว แล้วให้ผิดไปจากเดิม และมิใช่การซ่อมแซมหรือการดัดแปลงที่กำหนดในกฎกระทรวงซ อมแซม หมายความว่า ซ อมหรือเปลี่ยนส่วนต่างๆ ของอาคารให้คงสภาพเดิมรื้อถอน หมายความว่า รื้อส่วนอันเป็นโครงสร้างของอาคารออกไปเช่นเสาคาน ตงหรือส่วนอื่นของโครงสร้างตามที่กำหนดในกฎกระทรวงเขตเพลิงไหม หมายความว่าบริเวณที่เกิดเพลิงไหม อาคารตั้งแต่สามสิบหลังคาเรือนขึ้นไปหรือมีเนื้อที่ตั้งแต่หนึ่งไร ขึ้นไปรวมทั้งบริเวณที่อยู่ติดต่อภายในระยะสามสิบเมตร โดยรอบบริเวณที่เกิดเพลิงไหม้ด้วยผู้ควบคุมงาน หมายความว่าผู้ซึ่งรับผิดชอบในการอำนวยการหรือควบคุมดูแลการก่อสร้าง ดัดแปลง รื้อถอน หรือเคลื่อนย้ายอาคารผู้ดำเนินการ หมายความว่าเจ าของหรือผู้ครอบครองอาคารซึ่งกระทำการก่อสร้าง ดัดแปลง รื้อถอน หรือเคลื่อนย้ายอาคารด้วยตนเองและหมายความรวมถึงผู้ซึ่งตกลงรับกระทำการดังกล่าวไม่ว่าจะมีค่าตอบแทนหรือไม่ก็ตาม และผู้รับจ้างช่วงผู้ครอบครองอาคาร หมายความรวมถึงผู้จัดการของนิติบุคคลอาคารชุดสำหรับทรัพย์ส่วนกลางตามกฎหมายว่าด้วยอาคารชุดด้วยผู้ตรวจสอบ หมายความว่าผู้ซึ่งได รับใบอนุญาตประกอบวิชาชีพวิศวกรรมควบคุมหรือผู้ซึ่งได รับใบอนุญาตประกอบวิชาชีพสถาปัตยกรรมควบคุมตามกฎหมายว่าด้วยการนั้นแล้วแต่กรณี ซึ่งได ขึ้นทะเบียนไว ตามพระราชบัญญัติควบคุมอาคารนายตรวจ หมายความว่า ผู้ซึ่งเจ้าพนักงานท้องถิ่นแต่งตั้งให้เป็นนายตรวจนายช่าง หมายความว่า ข าราชการหรือพนักงานของราชการส่วนท้องถิ่นซึ่งเจ้าพนักงานท้องถิ่นแต่งตั้งให้เป็นนายช่าง หรือวิศวกรหรือสถาปนิกซึ่งอธิบดีกรมโยธาธิการและผังเมืองแต่งตั้งให้เป็นนายช่างเจ้าพนักงานท้องถิ่น หมายความว่านายกองค์การบริหารส่วนตำบลธงชัยเหนือกฎกระทรวง หมายถึง กฎกระทรวงมหาดไทยที่ออกตามความแห่งพระราชบัญญัติควบคุมอาคารพ.ศ. ๒๕๒๒หมวด๑บททั่วไป ข อ ๕ เพื่อประโยชน ในการอำนวยความสะดวกแก่ประชาชนผู้ซึ่งจะต้องปฏิบัติตามข้อบัญญัตินี้(๑) ให้องค์การบริหารส่วนตำบลธงชัยเหนือจัดให้มีเอกสารเผยแพร่หลักเกณฑ์วิธีการและเงื่อนไขในการขออนุญาตและการดำเนินการต่าง ๆ ตามข้อบัญญัตินี้ ตลอดจนข้อมูลที่ได รับแจ้งจากส่วนราชการอื่นที่เกี่ยวข้องไว จำหน่ายหรือให้แก่ประชาชนซึ่งจะต้องปฏิบัติตามข้อบัญญัตินี้(๒) ให้เจ้าพนักงานท้องถิ่นแจ้งคำเตือนไว ในใบอนุญาตที่ได ออกตามข้อบัญญัตินี้ว่าผู้ได้รับใบอนุญาตตามข้อบัญญัตินี้ ยังคงมีหน้าที่ต้องขออนุญาตเกี่ยวกับอาคารนั้นตามกฎหมายอื่นในส่วนที่เกี่ยวข้องต่อไปด้วย(๓) ให้องค์การบริหารส่วนตำบลธงชัยเหนือ จัดให้มีแบบแปลนอาคารต่างๆ ที่ได มาตรฐานและถูกต้องตามกฎหมาย กฎกระทรวง ไว จำหน่ายหรือให้แก่ประชาชนข อ ๖ ถ้าผู้ซึ่งจะต้องปฏิบัติตามข้อบัญญัตินี้มีข้อสงสัยเกี่ยวกับ(๑) การกำหนดระยะหรือระดับระหว่างอาคารกับอาคาร หรือเขตที่ของผู้อื่น หรือระหว่างอาคารกับถนน ตรอก ซอย ทางเท า หรือที่สาธารณะ หรือ(๒) การกำหนดบริเวณห้ามก่อสร้าง ดัดแปลง รื้อถอน เคลื่อนย้ายและใช้หรือเปลี่ยนการใช้อาคารชนิดใดหรือประเภทใดผู้นั้นมีสิทธิหารือไปยังเจ้าพนักงานท้องถิ่นได โดยทำเป็นหนังสือและให้เจ้าพนักงานท้องถิ่นตอบข้อหารือนั้นภายในสามสิบวันนับแต่วันที่ได รับหนังสือ แต่ถ้าเจ าพนักงานท้องถิ่นเห็นว่ามีความจำเป็นต้องขอคำปรึกษาจากส่วนราชการอื่นเสียก่อนหรือมีเหตุจำเป็นอื่นใด ก็ให้ขยายกำหนดเวลาดังกล่าวออกไปได อีกไม่เกินสองคราว คราวละไม่เกินสามสิบวันในกรณีที่ผู้หารือตามวรรคหนึ่งได ดำเนินการก่อสร้างดัดแปลง รื้อถอน หรือเคลื่อนย้ายอาคารโดยถือปฏิบัติตามคำตอบข้อหารือของเจ้าพนักงานท้องถิ่นถ้าต่อมาปรากฏว่าเจ้าพนักงานท้องถิ่นได ตอบข้อหารือไปโดยผิดพลาด เป็นเหตุให้ผู้หารือได ดำเนินการดังกล่าวไปโดยไม่ถูกต้องตามข้อบัญญัตินี้ผู้นั้นไม่ต้องรับโทษหมวด๒การก่อสร้างดัดแปลง รื้อถอน เคลื่อนย้าย และใช้หรือเปลี่ยนการใช้อาคาร ข อ ๗ ผู้ใดจะก่อสร้าง ดัดแปลง รื้อถอน หรือเคลื่อนย้ายอาคารต องได รับอนุญาตจากเจ้าพนักงานท้องถิ่น หรือแจ้งต่อเจ้าพนักงานท้องถิ่นและต้องดำเนินการดังต่อไปนี้(๑) แจ้งให้เจ้าพนักงานท้องถิ่นทราบตามแบบที่เจ้าพนักงานท้องถิ่นกำหนดพร อมทั้งแจ้งข้อมูลและเอกสาร ดังต่อไปนี้(ก) ชื่อของผู้รับผิดชอบออกแบบอาคาร ซึ่งจะต้องเป็นผู้ได รับใบอนุญาตให้เป็นผู้ประกอบวิชาชีพสถาปัตยกรรมควบคุมประเภทวุฒิสถาปนิกตามกฎหมายว่าด้วยวิชาชีพสถาปัตยกรรม และจะต้องไม่เป็นผู้ถูกแจ้งเวียนชื่อตามมาตรา๔๙ ทวิ แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๓) พ.ศ. ๒๕๔๓(ข) ชื่อของผู้รับผิดชอบงานออกแบบและคำนวณอาคารซึ่งจะต้องเป็นผู้ได รับใบอนุญาตให้เป็นผู้ประกอบวิชาชีพวิศวกรรมควบคุมประเภทวุฒิวิศวกรตามกฎหมายว่าด้วยวิชาชีพวิศวกรรมและจะต้องไม่เป็นผู้ถูกแจ้งเวียนชื่อตามมาตรา ๔๙ ทวิแห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๓) พ.ศ. ๒๕๔๓(ค) ชื่อของผู้ควบคุมงานซึ่งจะต้องเป็นผู้ได้รับใบอนุญาตให้เป็นผู้ประกอบวิชาชีพสถาปัตยกรรมควบคุมตามกฎหมายว่าด้วยวิชาชีพสถาปัตยกรรมและเป็นผู้ได้รับใบอนุญาตให้เป็นผู้ประกอบวิชาชีพวิศวกรรมควบคุมประเภทวุฒิวิศวกรตามกฎหมายว่าด้วยวิชาชีพวิศวกรรมและจะต้องไม่เป็นผู้ถูกแจ้งเวียนชื่อตามมาตรา ๔๙ ทวิแห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๓) พ.ศ. ๒๕๔๓(ง) สำเนาใบอนุญาตของบุคคล ตาม (ก) (ข) และ (ค)(จ) หนังสือรับรองของบุคคลตาม (ก) (ข) และ (ค) ว่าตนเป็นผู้ออกแบบอาคารเป็นผู้ออกแบบและคำนวณอาคาร หรือจะเป็นผู้ควบคุมงาน แล้วแต่กรณี พร อมทั้งการรับรองว่าการก่อสร้างดัดแปลงรื้อถอน หรือเคลื่อนย้ายอาคารนั้นถูกต้องตามบทบัญญัติแห่งกฎหมาย กฎกระทรวง ข้อบัญญัตินี้และกฎหมายที่เกี่ยวข้องทุกประการ(ฉ) แผนผังบริเวณ แบบแปลน รายการประกอบแบบแปลน และรายการคำนวณของอาคารที่จะก่อสร้างดัดแปลง รื้อถอน หรือเคลื่อนย้ายซึ่งมีคำรับรองของบุคคลตาม (ก) และ (ข) ว่าตนเป็นผู้ออกแบบอาคารและเป็นผู้ออกแบบและคำนวณอาคารนั้น(ช) วันเริ่มต้นและวันสิ้นสุดการดำเนินการดังกล่าว(๒) ชำระค่าใบอนุญาต ใบรับรอง ค าธรรมเนียมการตรวจแบบแปลนข อ ๘ ถ้าเป็นอาคารดังต่อไปนี้ให้แนบเฉพาะแผนผังบริเวณแสดงที่ตั้งอาคารโดยสังเขปและสำเนาเอกสารสิทธิในที่ดินพร อมคำขอ(๑) อาคารอยู่อาศัยไม่เกินสองชั้นและมีพื้นที่ทุกชั้นในหลังเดียวกันรวมกันไม่เกิน๑๕๐ ตารางเมตร(๒) อาคารเก็บผลิตผลทางการเกษตรที่มีพื้นที่ทุกชั้นในหลังเดียวกันรวมกันไม่เกิน๑๐๐ ตารางเมตร(๓) อาคารเลี้ยงสัตว์ที่มีพื้นที่ทุกชั้นในหลังเดียวกันรวมกันไม่เกิน๑๐๐ ตารางเมตร(๔) รั้ว กำแพง ประตู เพิงหรือแผงลอย(๕) หอถังน้ำที่มีความสูงไม่เกิน ๖ เมตรข อ ๙ ถ้าผู้แจ้งได ดำเนินการครบถ้วนตามที่ระบุไว ในข้อ๗ หรือข้อ ๘ แล้วแต่กรณี ให้เจ าพนักงานท้องถิ่นออกใบรับแจ้งตามแบบที่เจ้าพนักงานท้องถิ่นกำหนดเพื่อเป็นหลักฐานการแจ้งให้แก ผู้นั้นภายในวันที่ได รับแจ ง และให้ผู้แจ้งเริ่มต้นดำเนินการก่อสร้างดัดแปลง รื้อถอน หรือ เคลื่อนย้ายอาคารตามที่ได แจ้งไว ได ตั้งแต่วันที่ได รับแจ งข อ ๑๐ ในกรณีที่เจ้าพนักงานท้องถิ่นตรวจพบในภายหลังว่าผู้แจ้งได้แจ้งข้อมูลหรือยื่นเอกสารไว ไม่ถูกต้องหรือไม่ครบถ้วนตามที่ระบุไว ในข้อ๗ หรือข้อ ๘ ให้เจ้าพนักงานท้องถิ่นมีอำนาจสั่งให้ผู้แจ้งดำเนินการแก้ไขให้ถูกต้องหรือให้ครบถ้วนภายในเจ็ดวันนับแต่วันที่ได รับแจ้งคำสั่งดังกล่าวภายในหนึ่งร้อยยี่สิบวันนับแต่วันที่ได ออกใบรับแจ้งตามข้อ๙ หรือนับแต่วันที่เริ่มก่อสร้าง ดัดแปลง รื้อถอนหรือเคลื่อนย้ายอาคารตามที่ได แจ้งไว้แล้วแต่กรณีถ้าเจ้าพนักงานท้องถิ่นได ตรวจพบว่า การก่อสร้าง ดัดแปลง รื้อถอน หรือเคลื่อนย้ายอาคารที่ได้แจ้งไว แผนผังบริเวณแบบแปลน รายการประกอบแบบแปลน หรือรายการคำนวณของอาคารที่ได ยื่นไว ตามข้อ๘ หรือข้อ ๙ ไม่ถูกต้องตามกฎหมาย กฎกระทรวง และข้อบัญญัตินี้ ให้เจ้าพนักงานท้องถิ่นมีหนังสือแจ้งข้อทักท้วงให้ผู้แจ้งตามข้อ๗ หรือข้อ ๘ ทราบโดยเร็ว และให้มีอำนาจดำเนินการตามข้อ ๓๑ ข อ ๓๒ หรือข้อ ๓๓ แล้วแต่กรณีถ้าเจ้าพนักงานท้องถิ่นมิได้มีหนังสือแจ้งข้อทักท้วงให้ผู้แจ้งตามข้อ๗ ข อ ๘ แล้วแต่กรณีทราบภายในกำหนดเวลาตามวรรคสอง ให้ถือว่าการก่อสร้าง ดัดแปลง รื้อถอนหรือเคลื่อนย้ายอาคารดังกล่าวได รับอนุญาตจากเจ าพนักงานท้องถิ่นแล ว เว้นแต่ในกรณีดังต่อไปนี้(๑) การกระทำดังกล่าวเป็นการรุกล้ำที่สาธารณะ(๒) การกระทำดังกล่าวที่เกี่ยวกับระยะหรือระดับระหว่างอาคารกับถนนตรอก ซอยทางเท าหรือที่สาธารณะ เป็นการฝ่าฝืนกฎกระทรวง ประกาศ หรือข้อบัญญัตินี้(๓) การกระทำดังกล่าวที่เกี่ยวกับบริเวณห้ามก่อสร้างดัดแปลง รื้อถอน เคลื่อนย้ายและการใช้หรือเปลี่ยนการใช้อาคารชนิดใดหรือประเภทใด เป็นการฝ่าฝืนกฎกระทรวงประกาศหรือข้อบัญญัตินี้ข อ ๑๑ การก่อสร้าง ดัดแปลง รื้อถอน หรือเคลื่อนย้ายอาคารชนิดหรือประเภทที่กฎกระทรวงกำหนดให้มีการออกแบบและคำนวณส่วนต่างๆ ของโครงสร้างอาคาร ผู้ขอรับใบอนุญาตหรือผู้แจ้งตามข้อ ๗ หรือข้อ ๘ ต้องจัดให้มีการตรวจสอบงานออกแบบและคำนวณดังกล่าวตามหลักเกณฑ์วิธีการและเงื่อนไขที่กำหนดในกฎกระทรวงข อ ๑๒ ผู้ใดจะรื้อถอนอาคารดังต่อไปนี้ ต องได รับอนุญาตจากเจ้าพนักงานท้องถิ่นหรือแจ้งต่อเจ าพนักงานท้องถิ่นและดำเนินการตามข้อ ๗ หรือข้อ ๘ แล้วแต่กรณี(๑) อาคารที่มีส่วนสูงเกินสิบห้าเมตร ซึ่งอยู่ห่างจากอาคารอื่นหรือที่สาธารณะน้อยกว่าความสูงของอาคาร(๒) อาคารที่อยู่ห่างจากอาคารอื่นหรือที่สาธารณะน้อยกว่าสองเมตรข อ ๑๓ ในกรณีที่เป็นการยื่นคำขอรับใบอนุญาต ให้เจ้าพนักงานท้องถิ่นตรวจพิจารณาและออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขอรับใบอนุญาตทราบภายในสี่สิบห้าวันนับแต่วันที่ได รับคำขอในกรณีมีเหตุจำเป็นที่เจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่งไม่อนุญาตได ภายในกำหนดเวลาตามวรรคหนึ่งให้ขยายออกไปได อีกไม่เกินสองคราว คราวละไม่เกินสี่สิบห้าวัน แต่ต้องมีหนังสือแจ้งการขยายเวลาและเหตุจำเป็นแต่ละคราวให้ผู้ขอรับใบอนุญาตทราบก่อนสิ้นกำหนดเวลาตามวรรคหนึ่ง หรือตามที่ได ขยายเวลาไว นั้นแล้วแต่กรณีในกรณีที่เจ าพนักงานท้องถิ่นออกใบอนุญาต หรือมี คำสั่งไม่อนุญาตให้เจ้าพนักงานท้องถิ่นแจ้งให้ผู้ขอรับใบอนุญาตทราบโดยไม่ชักช้าข อ ๑๔ ในกรณีที่การก่อสร้าง ดัดแปลง รื้อถอนหรือเคลื่อนย้ายอาคารที่ขออนุญาตนั้นมีลักษณะหรืออยู่ในประเภทที่ได้กำหนดเป็นวิชาชีพวิศวกรรมควบคุมตามกฎหมายว่าด้วยวิชาชีพวิศวกรรมหรือเป็นวิชาชีพสถาปัตยกรรมควบคุมตามกฎหมายว่าด้วยวิชาชีพสถาปัตยกรรมถ้าวิศวกรหรือสถาปนิกผู้รับผิดชอบในการนั้นตามที่ระบุไว้ในคำขอมิได เป็นผู้ได รับใบอนุญาตให้ประกอบวิชาชีพวิศวกรรมควบคุมหรือวิชาชีพสถาปัตยกรรมควบคุมตามกฎหมายดังกล่าว แล้วแต่กรณี ให้เจ้าพนักงานท้องถิ่นปฏิเสธไม่รับพิจารณาคำขอนั้นข อ ๑๕ ในการตรวจพิจารณาคำขอรับใบอนุญาตให้เจ้าพนักงานท้องถิ่นมีอำนาจสั่งให้ผู้ขอรับใบอนุญาตแก ไขเปลี่ยนแปลงแผนผังบริเวณแบบแปลน รายการประกอบแบบแปลนหรือรายการคำนวณที่ได ยื่นไว เพื่อให้ถูกต้องตามกฎกระทรวงและข้อบัญญัตินี้ ให้นำข้อ ๑๓ วรรคสามมาใช้บังคับโดยอนุโลมเมื่อผู้ขอรับใบอนุญาตได แก ไขเปลี่ยนแปลงแผนผังบริเวณแบบแปลน รายการประกอบแบบแปลน หรือรายการคำนวณ ตามคำสั่งของเจ้าพนักงานท้องถิ่นแล้วให้เจ้าพนักงานท้องถิ่นตรวจพิจารณาและออกใบอนุญาตให้ภายในสามสิบวันแต่ถ้าผู้ขอรับใบอนุญาตได แก ไขเปลี่ยนแปลงในสาระสำคัญผิดไปจากคำสั่งเจ้าพนักงานท้องถิ่นในกรณีนี้ให้ถือว่าเป็นการยื่นคำขอใหม่และให้ดำเนินการตามข้อ๑๓ ต่อไปข อ ๑๖ ในกรณีที่แบบแปลน รายการประกอบแบบแปลน และรายการคำนวณที่ได ยื่นมาพร อมกับคำขอใบรับอนุญาตกระทำโดยผู้ได รับใบอนุญาต ให้เป็นผู้ประกอบวิชาชีพวิศวกรรมควบคุมตามกฎหมายว่าด้วยวิศวกรให้เจ้าพนักงานท้องถิ่นตรวจพิจารณาแต่เฉพาะในส่วนที่ไม่เกี่ยวกับรายการคำนวณข อ ๑๗ ในกรณีที่แบบแปลน รายการประกอบแบบแปลน และรายละเอียดด้านสถาปัตยกรรมของอาคารซึ่งไม่เป็นอาคารประเภทควบคุมการใช้ที่ได ยื่นมาพร อมกับคำขอใบรับอนุญาตกระทำโดยผู้ได รับใบอนุญาตให้เป็นผู้ประกอบวิชาชีพสถาปัตยกรรมควบคุมตามกฎหมายว่าด้วยสถาปนิกให้เจ้าพนักงานท้องถิ่นตรวจพิจารณาแต่เฉพาะในส่วนที่ไม่เกี่ยวกับรายละเอียดด้านสถาปัตยกรรมส่วนภายในอาคารเว้นแต่ทางหนีไฟ และบันไดหนีไฟข อ ๑๘ เมื่อได รับอนุญาตแล้ว ให้ผู้ได รับใบอนุญาตมีหนังสือแจ้งชื่อผู้ควบคุมงานกับวันเริ่มต้นและวันสิ้นสุดการดำเนินการตามที่ได รับอนุญาตให้เจ้าพนักงานท้องถิ่นทราบพร้อมทั้งแนบหนังสือแสดงความยินยอมของผู้ควบคุมงานมาด้วยผู้ควบคุมงานจะเป็นบุคคลใดหรือเป็นเจ าของอาคารก็ได เว้นแต่จะเป็นการต้องห้ามตามกฎหมายว่าด้วยวิชาชีพวิศวกรรมหรือกฎหมายว่าด้วยวิชาชีพสถาปัตยกรรมข อ ๑๙ ถ้าผู้ได รับใบอนุญาตจะบอกเลิกตัวผู้ควบคุมงานที่ได แจ้งชื่อไว หรือผู้ควบคุมงานจะบอกเลิกการเป็นผู้ควบคุมงานให้มีหนังสือแจ้งให้เจ้าพนักงานท้องถิ่นทราบโดยต้องระงับการดำเนินการตามที่ได รับอนุญาตไว ก่อนจนกว่าจะได มีหนังสือแจ้งชื่อและส่งหนังสือแสดงความยินยอมของผู้ควบคุมงานคนใหม่ให้แก เจ าพนักงานท้องถิ่นแล วข อ ๒๐ ห้ามมิให้ผู้ใดจัดให้มี หรือดำเนินการก่อสร้างดัดแปลงรื้อถอน หรือเคลื่อนย้ายอาคารให้ผิดไปจากแผนผังบริเวณแบบแปลนรายการประกอบแบบแปลนที่ได รับอนุญาตตลอดจนวิธีการหรือเงื่อนไขที่เจ้าพนักงานท้องถิ่นกำหนดไว ในใบอนุญาตหรือให้ผิดไปจากที่ได แจ้งไว ตามข้อ ๗ หรือข้อ๘ เว้นแต่(๑) เจ าของอาคารนั้นได ยื่นคำขออนุญาตและได รับอนุญาตจากเจ้าพนักงานท้องถิ่นให้ทำการแก ไขเปลี่ยนแปลงได (๒) เจ าของอาคารนั้นได แจ้งการแก ไขเปลี่ยนแปลง ให้เจ าพนักงานท้องถิ่นทราบแล ว(๓) การดำเนินการดังกล่าวไม่ขัดต่อกฎกระทรวง และ หรือข้อบัญญัตินี้ให้นำข้อ๑๓ หรือข้อ ๗ หรือข้อ ๘ มาบังคับใช้ แล้วแต่กรณี โดยอนุโลมในกรณีที่มีการก่อสร้าง ดัดแปลง รื้อถอนหรือเคลื่อนย้ายอาคารเป็นการฝ่าฝืนความในวรรคหนึ่ง ให้ถือว่าเป็นการกระทำของผู้ควบคุมงาน เว้นแต่ผู้ควบคุมงานจะพิสูจน์ได ว่าเป็นการกระทำของผู้อื่นซึ่งผู้ควบคุมงานได มีหนังสือแจ้งข้อทักท้วงการกระทำดังกล่าวให้เจ าของหรือผู้ครอบครองอาคารและผู้ดำเนินการทราบแล วแต่บุคคลดังกล่าวไม่ยอมปฏิบัติตามข อ ๒๑ อาคารประเภทควบคุมการใช้คืออาคาร ดังต่อไปนี้(๑) อาคารสำหรับใช้เป็นคลังสินค า โรงแรม อาคารชุดหรือสถานพยาบาล(๒) อาคารสำหรับใช้เพื่อกิจการพาณิชยกรรม อุตสาหกรรมการศึกษา การสาธารณสุข หรือกิจการอื่น ทั้งนี้ตามที่กำหนดในกฎกระทรวงเมื่อผู้ได รับใบอนุญาตให้ก่อสร้าง ดัดแปลง หรือเคลื่อนย้ายอาคารประเภทควบคุมการใช้หรือผู้แจ้งตามข้อ ๗ ข อ ๘ได กระทำการดังกล่าวแล้วเสร็จ ให้แจ้งเป็นหนังสือให้เจ าพนักงานท้องถิ่นทราบตามแบบที่เจ้าพนักงานท้องถิ่นกำหนดเพื่อทำการตรวจสอบการก่อสร้าง ดัดแปลง หรือ เคลื่อนย้ายอาคารนั้นให้แล้วเสร็จภายในสามสิบวันนับแต่วันที่ได รับแจ งห้ามมิให้บุคคลใดใช้อาคารนั้นเพื่อกิจการดังที่ระบุไว ในใบอนุญาตหรือที่ได แจ้งไว้ตามข้อ ๗ หรือข้อ ๘ ภายในกำหนดเวลาตามวรรคสองถ้าเจ้าพนักงานท้องถิ่นได ทำการตรวจสอบแล้วเห็นว่าการก่อสร้าง ดัดแปลง หรือเคลื่อนย้ายอาคารนั้น เป็นไปโดยถูกต้องตามที่ได รับใบอนุญาตหรือที่ได แจ้งไว้ตามข้อ๗ หรือข้อ ๘ แล้วก็ให้ออกใบรับรองให้แก ผู้ได รับอนุญาตหรือผู้แจ้งตามข้อ ๗ ข อ ๘ เพื่อให้มีการใช้อาคารนั้นตามที่ได รับใบอนุญาตหรือที่ได แจ้งไว ตามข้อ๗ ข อ ๘ ได แต่ถ้าเจ้าพนักงานท้องถิ่นมิได ทำการตรวจสอบภายในกำหนดเวลาตามวรรคสอง ให้เจ าของหรือผู้ครอบครองอาคารนั้นใช้หรือยินยอมให้บุคคลใดใช้อาคารนั้นเพื่อกิจการดังที่ระบุไว ในใบอนุญาตหรือที่ได แจ้งไว้ตามข้อ๗ หรือข้อ ๘ ต่อไปได ห้ามมิให้เจ าของหรือผู้ครอบครองอาคารประเภทควบคุมการใช้ใช้หรือยินยอมให้บุคคลใดใช้อาคารนั้น เพื่อกิจการอย่างอื่นนอกจากที่ระบุไว ในใบอนุญาตหรือที่ได แจ้งไว้ตามข้อ ๗ หรือข้อ ๘ข อ ๒๒ เจ าของอาคารดังต่อไปนี้ ต้องจัดให้มีการตรวจสอบด้านวิศวกรรมหรือผู้ตรวจสอบด้านสถาปัตยกรรมแล้วแต่กรณี ทำการตรวจสอบสภาพอาคาร โครงสร้างของตัวอาคาร อุปกรณ์ประกอบต่าง ๆ เกี่ยวกับระบบไฟฟ้าและ การจัดแสงสว่าง ระบบการเตือน การป้องกันและระงับอัคคีภัย การป้องกันอันตรายเมื่อมีเหตุชุลมุนวุ่นวายระบบระบายอากาศ ระบบระบายน้ำ ระบบบำบัดน้ำเสีย ระบบเครื่องกล หรือระบบอื่น ๆ ของอาคารที่จำเป็นต่อการป้องกันภยันตรายต่างๆ ที่มีผลต่อสุขภาพ ชีวิต ร่างกาย หรือทรัพย์สินแล้วรายงานผลการตรวจสอบต่อเจ าพนักงานท้องถิ่นทั้งนี้ ตามหลักเกณฑ์วิธีการ และเงื่อนไขที่กำหนดในกฎกระทรวง(๑) อาคารสูง อาคารขนาดใหญ่พิเศษ(๒) อาคารชุมนุมคน(๓) อาคารตามที่กำหนดในกฎกระทรวงให้เจ้าพนักงานท้องถิ่น พิจารณาผลการตรวจสอบสภาพอาคารตามวรรคหนึ่งโดยมิชักช้าเพื่อพิจารณาออกใบรับรองการตรวจสอบสภาพอาคารหรือดำเนินการตามข้อ ๓๘ ข้อ๓๙ แล้วแต่กรณี ต่อไปข อ ๒๓ ห้ามมิให้เจ้าของหรือผู้ครอบครองอาคารซึ่งไม่เป็นอาคารประเภทควบคุมการใช้ใช้หรือยินยอมให้บุคคลใดใช้อาคารดังกล่าวเพื่อกิจการตามข้อ ๒๑ เว้นแต่จะได รับใบอนุญาตจากเจ้าพนักงานท้องถิ่นหรือได แจ้งให้เจ้าพนักงานท้องถิ่นทราบแล้ว และให้นำข้อ ๑๓ ข อ ๑๕ หรือข อ ๗ ข อ ๘แล้วแต่กรณี มาใช้บังคับโดยอนุโลมให้นำความในวรรคหนึ่งมาใช้บังคับแก การเปลี่ยนการใช้อาคารประเภทควบคุมการใช้สำหรับกิจการหนึ่งไปใช้เป็นอาคารประเภทควบคุมการใช้สำหรับอีกกิจการหนึ่งโดยอนุโลมข อ ๒๔ ห้ามมิให้เจ าของหรือผู้ครอบครองอาคารที่ต้องมีพื้นที่หรือสิ่งที่สร้างขึ้นเพื่อใช้เป็นที่จอดรถที่กลับรถและทางเข าออกของรถ ตามที่ระบุไว ในมาตรา๘ (๙) ของพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๓) พ.ศ. ๒๕๔๓ ดัดแปลง หรือใช้หรือยินยอมให้บุคคลอื่นดัดแปลง หรือใช้ที่จอดรถที่กลับรถและทางเข้าออกของรถนั้นเพื่อการอื่น ทั้งนี้ ไม ว าทั้งหมดหรือบางส่วนเว้นแต่จะได รับใบอนุญาตจากเจ้าพนักงานท้องถิ่นข้อห้ามตามวรรคหนึ่งให้ถือว่าเป็นภาระติดพันในอสังหาริมทรัพย์นั้นโดยตรงตราบที่อาคารนั้นยังคงมีอยู่ทั้งนี้ไม ว่าจะมีการโอนที่จอดรถที่กลับรถ และทางเข าออกของรถนั้นต่อไปยังบุคคลอื่นหรือไม่ก็ตามข อ ๒๕ ใบอนุญาตที่ออกตามข้อ ๑๑ ข อ ๑๒ ให้ใช้ได ตามระยะเวลาที่กำหนดไว ในใบอนุญาตถ้าผู้ได รับใบอนุญาตประสงค์จะขอต่ออายุใบอนุญาตจะต้องยื่นคำขอก่อนใบอนุญาตสิ้นอายุและเมื่อได ยื่นคำขอดังกล่าวแล้วให้ดำเนินการต่อไปได้จนกว่าเจ้าพนักงานท้องถิ่นจะสั่งไม่อนุญาตให้ต่อใบอนุญาตนั้นข อ ๒๖ ใบอนุญาตที่ออกตามข้อ ๑๑ ข อ ๑๒ ข อ ๒๓ จะโอนแก กันมิได เว้นแต่ได รับอนุญาตเป็นหนังสือจากเจ้าพนักงานท้องถิ่นข อ ๒๗ ในกรณีที่ผู้ได รับใบอนุญาตตามข้อ ๑๑ ข อ ๑๒ข อ ๒๓ ตาย ทายาทหรือผู้จัดการมรดกของบุคคลดังกล่าวซึ่งประสงค์จะทำการก่อสร้าง ดัดแปลงรื้อถอน หรือเคลื่อนย้ายหรือเปลี่ยนการใช้อาคารนั้นต่อไปต้องมีหนังสือแจ้งให้เจ้าพนักงานท้องถิ่นทราบภายในเก้าสิบวันนับแต่วันที่ผู้ได รับใบอนุญาตตายในกรณีเช่นนี้ให้ถือว่าทายาทหรือผู้จัดการมรดกดังกล่าวเป็นผู้ได รับใบอนุญาตนั้นแทนข อ ๒๘ ในระหว่างก่อสร้าง ดัดแปลง รื้อถอน หรือเคลื่อนย้ายอาคารแล้วแต่กรณีผู้ได รับใบอนุญาตจะต้องเก็บใบอนุญาต แผนผังบริเวณ แบบแปลน และรายการประกอบแบบแปลนไว ในบริเวณที่ได รับอนุญาตให้กระทำการดังกล่าวหนึ่งชุดและพร อมที่จะให้นายช่างหรือนายตรวจตรวจดูได้ให้ผู้ครอบครองอาคารประเภทควบคุมการใช้แสดงใบรับรองตามข้อ๒๒ หรือใบอนุญาตตามข้อ ๒๓ ไว ในที่เปิดเผยและเห็นได ง่าย ณ อาคารนั้นข อ ๒๙ ในกรณีที่ใบอนุญาตหรือใบรับรองสูญหาย ถูกทำลายหรือชำรุดในสาระสำคัญให้ผู้ได รับใบอนุญาตหรือใบรับรองยื่นคำขอรับใบแทนใบอนุญาตหรือใบแทนใบรับรองต่อเจ้าพนักงานท้องถิ่นภายในสิบห้าวันนับแต่วันที่ได รับทราบถึงการสูญหายถูกทำลาย หรือชำรุดการขอรับใบแทนใบอนุญาต หรือใบแทนใบรับรอง และการออกใบแทนใบอนุญาตหรือใบแทนใบรับรอง ให้เป็นไปตามหลักเกณฑ์วิธีการ และเงื่อนไขที่กำหนดในกฎกระทรวงใบแทนใบอนุญาต หรือใบแทนใบรับรอง ให้มีผลเช่นเดียวกับใบอนุญาตหรือใบรับรองข อ ๓๐ การอนุญาตให้ใช้อาคารเพื่อประกอบกิจการเกี่ยวกับโรงมหรสพให้เป็นไปตามพระราชบัญญัติควบคุมอาคารพ.ศ. ๒๕๒๒ และกฎกระทรวงที่เกี่ยวข้องหมวด๓อำนาจหน้าที่ของเจ้าพนักงานท้องถิ่น ข อ ๓๑ ในกรณีที่มีการก่อสร้างดัดแปลง รื้อถอน หรือเคลื่อนย้ายอาคารโดยฝ่าฝืนข้อบัญญัตินี้ให้เจ้าพนักงานท้องถิ่นมีอำนาจดำเนินการ ดังนี้(๑) มีคำสั่งให้เจ้าของหรือผู้ครอบครองอาคาร ผู้ควบคุมงานผู้ดำเนินการ ลูกจ้างหรือบริวารของบุคคลดังกล่าว ระงับการกระทำดังกล่าว(๒) มีคำสั่งห้ามมิให้บุคคลใดใช้หรือเข้าไปในส่วนใดๆ ของอาคารหรือบริเวณที่มีการกระทำดังกล่าว และจัดให้มีเครื่องหมายแสดงการห้ามนั้นไว ในที่เปิดเผยและเห็นได ง่ายณ อาคารหรือบริเวณดังกล่าว และ(๓) พิจารณามีคำสั่งตามข้อ ๓๒ หรือข้อ ๓๓ แล้วแต่กรณีภายในสามสิบวัน นับแต่วันที่ได มีคำสั่งตาม (๑)ข อ ๓๒ ถ าการกระทำตามข้อ ๓๑ เป็นกรณีที่สามารถแก ไขเปลี่ยนแปลงให้ถูกต้องได้ให้เจ้าพนักงานท้องถิ่นมีอำนาจสั่งให้เจ้าของอาคารยื่นคำขออนุญาตหรือดำเนินการแจ้งตามข้อ๗ หรือข้อ ๘ หรือดำเนินการแก ไขเปลี่ยนแปลงให้ถูกต้องภายในระยะเวลาที่กำหนด แต่ต้องไม่น้อยกว่าสามสิบวันในกรณีที่มีเหตุอันสมควรเจ้าพนักงานท้องถิ่นจะขยายระยะเวลาดังกล่าวออกไปอีกก็ได้และให้นำข้อ ๑๕ มาใช้บังคับโดยอนุโลมข อ ๓๓ ถ าการกระทำตามข้อ ๓๑ เป็นกรณีที่ไม่สามารถแก้ไขเปลี่ยนแปลงให้ถูกต้องได้หรือเจ้าของอาคารมิได ปฏิบัติตามคำสั่งของเจ้าพนักงานท้องถิ่นตามข้อ๓๒ ให้เจ้าพนักงานท้องถิ่นมีอำนาจสั่งให้เจ้าของผู้ครอบครองอาคาร ผู้ควบคุมงาน หรือผู้ดำเนินการรื้อถอนอาคารนั้นทั้งหมดหรือแต่บางส่วนได้ภายในระยะเวลาที่กำหนด แต่ต้องไม่น้อยกว่าสามสิบวันโดยให้ดำเนินการรื้อถอนตามหลักเกณฑ์วิธีการ และเงื่อนไขที่กำหนดในกฎกระทรวงข อ ๓๔ ในกรณีที่มีการฝ่าฝืนข้อ ๒๒ ข อ ๒๓ ให้เจ้าพนักงานท้องถิ่นมีอำนาจสั่งให้เจ าของหรือผู้ครอบครองอาคารระงับการใช้อาคารส่วนที่ยังไม่ได รับใบรับรองใบอนุญาต หรือไม่ได แจ้งไว้ตามข้อ ๗ หรือข้อ ๘ จนกว่าจะได้ใบรับรอง ใบอนุญาต หรือได แจ้งตามข้อ๗ หรือข้อ ๘ แล้วแต่กรณีข อ ๓๕ ถ้าไม่มีการรื้อถอนอาคารตามคำสั่งของเจ้าพนักงานท้องถิ่นตามข้อ๓๓ ให้เจ้าพนักงานท้องถิ่นปฏิบัติ ดังต่อไปนี้(๑) ยื่นคำขอฝ่ายเดียวโดยทำเป็นคำร้องต่อศาล นับแต่ระยะเวลาที่กำหนดไว ตามข้อ ๓๓ ได ล่วงพ้นไป ขอให้ศาลมีคำสั่งจับกุมและกักขังบุคคล ซึ่งมิได ปฏิบัติตามคำสั่งของเจ้าพนักงานท้องถิ่นตามข้อ๓๓ โดยให้ปฏิบัติตามประมวลกฎหมายวิธีพิจารณาความแพ่งโดยอนุโลม(๒) ดำเนินการหรือจัดให้มี การรื้อถอนอาคารดังกล่าวได้เองโดยจะต้องปิดประกาศกำหนดการรื้อถอนไว ในบริเวณนั้นแล ว เป็นเวลาไม น้อยกว่าเจ็ดวันและเจ าของหรือผู้ครอบครองอาคาร ผู้รับผิดชอบงานออกแบบอาคาร ผู้รับผิดชอบงานออกแบบและคำนวณอาคารผู้ควบคุมงาน และผู้ดำเนินการ จะต้องร่วมกันเสียค่าใช้จ่ายในการนั้น เว้นแต่บุคคลดังกล่าวจะพิสูจน์ได ว่าตนมิได เป็นผู้กระทำหรือมีส่วนร่วมในการกระทำที่เป็นการฝ่าฝืนกฎหมายในการดำเนินการรื้อถอนอาคารตามวรรคหนึ่ง เมื่อเจ้าพนักงานท้องถิ่นหรือผู้ดำเนินการแทนเจ าพนักงานท้องถิ่นได ใช้ความระมัดระวังตามสมควรแก พฤติการณ์แล ว บุคคลตามวรรคหนึ่งจะเรียกร้องค่าเสียหายจากเจ้าพนักงานท้องถิ่นหรือผู้ซึ่งดำเนินการแทนเจ้าพนักงานท้องถิ่นไม่ได วัสดุก่อสร้างที่ถูกรื้อถอนและสิ่งของที่ขนออกจากอาคารที่มีการรื้อถอนให้เจ้าพนักงานท้องถิ่นมีอำนาจยึดและเก็บรักษาไว หรือขายและถือเงินไว แทนได ทั้งนี้ ตามหลักเกณฑ์ วิธีการและเงื่อนไขที่กำหนดในกฎกระทรวง และถ้าเจ าของมิได เรียกเอาทรัพย์สินหรือเงินนั้นคืนภายในสามสิบวันนับแต่วันที่มีการรื้อถอนให้ทรัพย์สินหรือเงินนั้นตกเป็นขององค์การบริหารส่วนตำบลธงชัยเหนือเพื่อนำมาเป็นค่าใช้จ่ายในการรื้อถอนอาคารตามกฎหมายและข้อบัญญัตินี้ข อ ๓๖ ในกรณีที่มีการฝ่าฝืนข้อ ๒๑ วรรคสาม ข อ ๒๓ให้เจ าพนักงานท้องถิ่นมีอำนาจสั่งให้เจ าของหรือผู้ครอบครองอาคารระงับการใช้อาคารส่วนที่ยังไม่ได รับใบรับรองใบอนุญาตหรือไม่ได้แจ้งไว ตามข้อ ๗ หรือข้อ ๘ จนกว่าจะได ใบรับรอง ใบอนุญาต หรือได แจ้งตามข้อ๗ หรือข้อ ๘ข อ ๓๗ ในกรณีที่มีการฝ่าฝืนข้อ ๒๔ ให้เจ าพนักงานท้องถิ่นมีอำนาจสั่งให้เจ าของหรือผู้ครอบครองอาคารผู้ครอบครองสิ่งที่สร้างขึ้นดังกล่าวหรือผู้กระทำฝ่าฝืนข้อ ๒๔ ระงับการกระทำนั้นและสั่งให้บุคคลดังกล่าวดำเนินการแก้ไขเปลี่ยนแปลงพื้นที่หรือสิ่งที่สร้างขึ้นให้กลับคืนสภาพเดิมได ภายในระยะเวลาที่กำหนดและให้นำข้อ ๓๕ มาใช้บังคับโดยอนุโลมข อ ๓๘ ในกรณีที่มีอาคารซึ่งการก่อสร้าง ดัดแปลง หรือเคลื่อนย้ายโดยได รับอนุญาตตามกฎหมายหรือข้อบัญญัตินี้ หรือได ก่อสร้าง ดัดแปลง หรือเคลื่อนย้ายก่อนวันที่ข้อบัญญัตินี้ใช้บังคับมีสภาพหรือมีการใช้ที่อาจเป็นภยันตรายต่อสุขภาพชีวิต ร่างกาย หรือทรัพย์สิน หรืออาจไม่ปลอดภัยจากอัคคีภัย หรือก่อให้เกิดเหตุรำคาญหรือกระทบกระเทือนต่อการรักษาคุณภาพสิ่งแวดล้อมให้เจ าพนักงานท้องถิ่นมีอำนาจสั่งให้แก้ไขตามหลักเกณฑ์วิธีการและเงื่อนไขที่กำหนดในกฎกระทรวงในกรณีที่ไม่มีการปฏิบัติตามคำสั่งของเจ าพนักงานตามวรรคหนึ่งและถ้าอาคารนั้นอาจเป็นภยันตรายอย่างร้ายแรงต่อสุขภาพ ชีวิต ร่างกาย หรือทรัพย์สินให้เจ าพนักงานท้องถิ่นมีอำนาจสั่งให้รื้อถอนอาคารนั้นโดยให้นำข้อ๓๒ มาใช้บังคับโดยอนุโลมข อ ๓๙ ในกรณีที่อุปกรณ์ประกอบต่าง ๆ เกี่ยวกับระบบไฟฟ้าและการจัดแสงสว่างระบบการเตือนการป้องกันและการระงับอัคคีภัย การป้องกันอันตรายเมื่อมีเหตุชุลมุนวุ่นวาย ระบบระบายอากาศระบบระบายน้ำ ระบบบำบัดน้ำเสีย ระบบเครื่องกล หรือระบบอื่น ๆ ของอาคารตามข้อ ๒๒ มีสภาพหรือมีการใช้ที่อาจเป็นภยันตรายต่อสุขภาพชีวิต ร่างกาย หรือทรัพย์สิน หรืออาจไม่ปลอดภัยจากอัคคีภัย หรือก่อให้เกิดเหตุรำคาญหรือกระทบกระเทือนต่อการรักษาคุณภาพสิ่งแวดล้อมให้เจ าพนักงานท้องถิ่นมีอำนาจ ดังต่อไปนี้(๑) มีคำสั่งห้ามมิให้เจ าของอาคารหรือผู้ครอบครองอาคารใช้หรือยินยอมให้บุคคลใดใช้อุปกรณ์ประกอบต่าง ๆ และจัดให้มีเครื่องหมายแสดงการห้ามนั้นไว ที่อุปกรณ์หรือบริเวณที่เปิดเผยและเห็นได ง่ายที่อยู่ใกล้กับอุปกรณ์นั้น(๒) มีคำสั่งให้เจ าของอาคารดำเนินการแก้ไขอุปกรณ์ประกอบต่างๆ นั้นให้อยู่ในสภาพที่ปลอดภัย หรือสามารถใช้งานได ภายในระยะเวลาที่กำหนด แต่ต้องไม่น้อยกว่าสามสิบวันในกรณีมีเหตุอันสมควรเจ าพนักงานท้องถิ่นจะขยายระยะเวลาดังกล่าวออกไปอีกก็ได ในกรณีที่ไม่มีการปฏิบัติตามคำสั่งของเจ าพนักงานตามวรรคหนึ่งและหากอุปกรณ์ดังกล่าวมีผลทำให้อาคารนั้นมีสภาพ หรืออาจเป็นภยันตรายอย่างร้ายแรงต่อสุขภาพชีวิต ร่างกายหรือทรัพย์สินให้เจ าพนักงานท้องถิ่นสั่งห้ามใช้อาคารนั้นทั้งหมดหรือบางส่วนไว ก่อนได และต้องจัดให้มีเครื่องหมายแสดงการห้ามนั้นไว ในที่เปิดเผยและเห็นได ง่ายณ บริเวณอาคารหรือบริเวณดังกล่าวข อ ๔๐ การสั่งหรือการแจ้งของเจ้าพนักงานท้องถิ่นตามข้อบัญญัตินี้นอกจากกรณีตามข อ๓๑ (๒) ข้อ ๔๑ ให้ทำเป็นหนังสือส่งทางไปรษณีย์ลงทะเบียนตอบรับให้ผู้ขอรับใบอนุญาตผู้ได รับใบอนุญาตหรือผู้แจ้งตามข้อ ๗ ข อ ๘ เจ าของหรือผู้ครอบครองอาคาร ผู้ดำเนินการหรือผู้ควบคุมงานแล้วแต่กรณี ณ ภูมิลำเนาของผู้นั้น หรือจะทำเป็นบันทึกและให้บุคคลดังกล่าวลงลายมือชื่อรับทราบก็ได ในกรณีที่เจ าพนักงานท้องถิ่นไม่อาจดำเนินการตามวรรคหนึ่งได ให้ปิดประกาศสำเนาคำสั่งหรือหนังสือแจ้งแล้วแต่กรณีไว ในที่เปิดเผยและเห็นได ง่าย ณ อาคารหรือบริเวณที่ตั้งอาคารที่ทำการก่อสร้าง ดัดแปลง รื้อถอน เคลื่อนย้ายใช้หรือเปลี่ยนการใช้นั้นและให้ถือว่าผู้ขอรับใบอนุญาตผู้ได รับใบอนุญาต ผู้แจ้งตามข้อ ๗ ข อ ๘ เจ าของหรือผู้ครอบครองอาคารผู้ดำเนินการ หรือผู้ควบคุมงานได้ทราบคำสั่งหรือหนังสือแจ้งนั้นแล้วเมื่อพ้นกำหนดเจ็ดวันนับแต่วันที่ได มีการปิดประกาศดังกล่าวข อ ๔๑ การแจ้งคำสั่งเจ าพนักงานท้องถิ่น ที่สั่งให้ระงับการกระทำที่เป็นการฝ่าฝืนกฎหมายหรือข้อบัญญัตินี้หรือให้รื้อถอนอาคารให้ทำเป็นหนังสือส่งทางไปรษณีย์ลงทะเบียนตอบรับให้ผู้ซึ่งจะต้องรับคำสั่งดังกล่าวณ ภูมิลำเนาของผู้นั้นและให้ปิดประกาศคำสั่งดังกล่าวไว้ในที่เปิดเผยและเห็นได ง่ายณ อาคารหรือบริเวณที่มีการกระทำดังกล่าว และให้ถือว่าผู้ซึ่งจะต้องรับคำสั่งดังกล่าวได ทราบคำสั่งนั้นแล วเมื่อพ้นกำหนดสามวัน นับแต่วันที่ได มีการปิดประกาศดังกล่าวข อ ๔๒ ในการปฏิบัติหน้าที่ ตามกฎหมาย หรือตามข้อบัญญัตินี้เจ้าพนักงานท้องถิ่นมีอำนาจเข้าไปในอาคารหรือบริเวณที่ตั้งของอาคารที่มีเหตุอันควรสงสัยว่ามีการฝ่าฝืนหรือไม่ปฏิบัติตามกฎหมายหรือข้อบัญญัตินี้ ในเวลาระหว่างพระอาทิตย์ขึ้นถึงพระอาทิตย์ตก หรือในเวลาทำการของสถานที่นั้นและเพื่อการนี้ให้มีอำนาจสอบถามข้อเท็จจริงหรือสั่งให้แสดงเอกสารหรือหลักฐานอื่นที่เกี่ยวข้องจากบุคคลที่อยู่หรือทำงานในสถานที่นั้นหมวด๔นายช่าง นายตรวจ ข อ ๔๓ ให้เจ าพนักงานส่วนท้องถิ่นมีอำนาจแต่งตั้งข้าราชการหรือพนักงานส่วนท้องถิ่นซึ่งมีความรู หรือคุณวุฒิตามที่กำหนดในกฎกระทรวงให้เป็นนายตรวจและหรือนายช่างได ข อ ๔๔ ในระหว่างเวลาพระอาทิตย์ขึ้นถึงพระอาทิตย์ตกหรือในเวลาทำการของสถานที่นั้น ให้นายช่างหรือนายตรวจมีอำนาจเข้าไปในบริเวณที่มีการก่อสร้างดัดแปลง รื้อถอน หรือเคลื่อนย้ายอาคาร ใช้หรือเปลี่ยนการใช้อาคาร เพื่อตรวจสอบว่าได มีการฝ่าฝืนหรือไม่ปฏิบัติตามกฎหมายหรือข้อบัญญัตินี้หรือไม่และเพื่อการนี้ให้มีอำนาจสอบถามข้อเท็จจริงหรือสั่งให้แสดงเอกสารหรือหลักฐานอื่นที่เกี่ยวข้องจากบุคคลที่อยู่หรือทำงานในสถานที่นั้นหมวด๕บทกำหนดโทษ ข อ ๔๕ ผู้ใดฝ่าฝืนข้อบัญญัตินี้มีความผิดตามพระราชบัญญัติควบคุมอาคารพ.ศ. ๒๕๒๒หมวด๖อัตราค่าธรรมเนียม ข อ ๔๖ ค าธรรมเนียมการออกใบอนุญาต การต่ออายุใบอนุญาตและค่าธรรมเนียมในการตรวจแบบแปลนให้เป็นไปตามกฎกระทรวงหมวด๗บทเบ็ดเตล็ด ข อ ๔๗ ในกรณีที่ข้อบัญญัตินี้ไม่ได บัญญัติเรื่องใดไว ให้นำความในพระราชบัญญัติควบคุมอาคาร พ.ศ. ๒๕๒๒ และกฎกระทรวง มาใช้บังคับข อ ๔๘ การขออนุญาตปลูกสร้างอาคารที่ได ยื่นคำขอไว ก่อนวันที่ข้อบัญญัตินี้ใช้บังคับให้ปฏิบัติตามพระราชบัญญัติการควบคุมอาคารพ.ศ. ๒๕๒๒ และกฎกระทรวงที่ออกตามพระราชบัญญัติการควบคุมอาคาร พ.ศ. ๒๕๒๒ข อ ๔๙ ให้นายกองค์การบริหารส่วนตำบลธงชัยเหนือ มีหน้าที่รักษาการให้เป็นไปตามข้อบัญญัตินี้และให้มีอำนาจออกระเบียบคำสั่งอื่นใดเพื่อปฏิบัติการให้เป็นไปตามข้อบัญญัตินี้ประกาศณ วันที่ ๑๔ ตุลาคม พ.ศ. ๒๕๕๒วิวัฒน์โต้งสูงเนินนายกองค์การบริหารส่วนตำบลธงชัยเหนือปริยานุช/ผู้จัดทำ๑๗มิถุนายน ๒๕๕๓นันท์นภัสร์/ตรวจ๑๗มิถุนายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๔๘ ง/หน้า ๓๗/๑๙ เมษายน ๒๕๕๓